CELEX: 32011R0315
Language: sk
Date: 2011-03-30 00:00:00
Title: Nariadenie Komisie (EÚ) č. 315/2011 z  30. marca 2011 o zatriedení určitého tovaru do kombinovanej nomenklatúry

1.4.2011   
            
            
               SK
            
            
               Úradný vestník Európskej únie
            
            
               L 86/59
            
         NARIADENIE KOMISIE (EÚ) č. 315/2011
   z 30. marca 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektromechanický stroj (tzv. „vibračná platforma“) pozostávajúci z oceľovej platformy a stredového stĺpika, vybaveného rúčkou a kontrolným panelom. Stroj má rozmery približne 80 × 80 × 120 cm a váži 34 kg.
                  Kontrolný panel má klávesnicu a tlačidlá na začatie, opakovanie alebo prerušenie nastavených cvičebných programov.
                  Platforma je poháňaná motorom, pomocou ktorého vibruje zo strany na stranu od stredového stĺpika, čím sa napodobujú pohyby podobné rýchlej chôdzi. Oscilačný (kmitavý) pohyb sa prenáša na chodidlá osoby stojacej na platforme (a potom vyššie do svalov) pri frekvencii medzi 30 Hz a 50 Hz.
                  Stroj slúži ako stimulátor kontrakcie svalov a používa sa napríklad v medicíne, fyzioterapii a wellness.
               
               
                  8479 89 97
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov 8479, 8479 89 a 8479 89 97.
                  Zatriedenie ako mechano-terapeutické zariadenie položky 9019 je vylúčené, keďže zariadenie sa nepoužíva na liečbu kĺbov a svalov pod lekárskym dohľadom [pozri tiež vysvetlivky k harmonizovanému systému k položke 9019, (I)].
                  Zatriedenie ako masážny prístroj položky 9019 je tiež vylúčené, keďže hlavným účelom zariadenia je stimulovať všetky svaly v tele takým spôsobom, aby sa prirodzene sťahovali [pozri tiež vysvetlivky k harmonizovanému systému k položke 9019 (II)].
                  Zatriedenie ako výrobku alebo potreby na telesné cvičenie položky 9506 je vylúčené, keďže stroj nie je určený na telesné cvičenie (pozri tiež vysvetlivky k harmonizovanému systému k položke 9506).
                  Keďže stroj slúži ako mechanický svalový stimulátor, zatrieďuje sa pod číselný znak KN 8479 89 97 ako stroj alebo mechanické zariadenie s vlastnou individuálnou funkciou, inde nešpecifikovanou ani nezahrnutou.